Kabupatèn Acèh Barat

Acèh Barat nakeuh salah saboh kabupatèn nyang na di Acèh. Seugolom geupeukeumang, luwah wilayah Acèh Barat na 10.097.04 km². Nakeuh sagoë wilayah panté barat ngön tunong Pulo Sumatra nyang meubeunteueng dari barat u timu, mula phôn bak gaki gunong Geurutèë (ceuë ngön Acèh Rayek) trôk bak binèh Kruëng Seumayam (ceuë ngön Aceh Tunong) ngön panyang binèh panté 250 km. 'Oh lheueh geupeukeumang wilayah nyoë chit tinggai 2.927,95 km².

Tarèh 
Lam Undang-Undang Numbôi 7 (drt) Thôn 1956, wilayah barat Acèh geubagi jeuet keu 2 boh kabupatèn nyakni Kabupatèn Acèh Barat ngön Kabupatèn Acèh Seulatan. Seugolom geupeukeumang Kabupatèn Acèh Barat ngön nang nanggroë di Meulabôh teudöng ateueh 3 wilayah nyakni Meulabôh, Calang ngön Simeulue, ngön beunileuëng keucamatan bak watèë nyan na 19 boh. Bak thôn 1996 Kabupatèn Acèh Barat geupeukeumang lom lam boh 2 Kabupatèn nyakni Kabupatèn Acèh Barat ngön Kabupatèn Simeulue ngön nang nanggroë di Sinabang.

Lheueh nyan bak thôn 2000, meunurôt Peraturan Dai'rah Numbôi 5, Kabupatèn Aceh Barat geupeukeumang lom ngön geutamah 6 boh keucamatan barô. Deungön nyoë Kabupatèn Acèh Barat ka meuhasé geupeuna 20 keucamatan, 7 keulurahan ngon 207 gampông.

'Oh lheueh geupeuna Undang-Undang Numbôi 4 Thôn 2002 bhaih peumeugöt Kabupatèn Acèh Barat Daya, Kabupatèn Nagan Raya ngön Kabupatèn Acèh Jaya, Wilayah Kabupatèn Acèh Barat geupeukeumang jeuet keu 3 kabupatèn barô nyang teuseubôt di ateueh, 'Oh lheueh geupeukeumang nyan wilayah Kabupatèn Acèh Barat meubileuëng beunagi ateuh 12 keucamatan, 32 boh mukim ngon 322 boh gampông.

Bumoë 
Ceuë nanggroë

Tarèh 
Wilayah beunagi barat Keurajeuën Acèh Darussalam mula phôn geubuka ngön geupeugöt bak abad keu XVI thôn Maseuhi, neuyuë lé Sôleutan Saidil Mukammil, lheuëh nyan geumeuhasé lé Sôleutan Éseukanda Muda ngön geupeuteuka ureuëng-ureuëng Acèh Rayek ngön Pidie.

Da'irah phôn nyang ramè nakeuh di Pasi Karam nyang geupeurintah lé sidroë raja nyang meugeula Teuku Keujruën Meulabôh, ngön Nanggroë Daya nyang bak akhé abad keu XV, ka teudöng saboh keurajeuën ngon raja bak watèë nyan nakeuh Sultan Alaidin Riayat Syah ngön meugeula Poteu Meureuhôm Daya.

Wilayah Aceh Barat bak akhé abad keu XVII ka meubeudöh jeuët keu padum-padum boh keurajeuën nyang ubit-ubit geumat kuasa lé ulèë balang, nyakni:

 Kluang
 Lam No
 Kuala Lam Beusoë
 Kuala Daya
 Kuala Unga
 Babah Awé
 Kruëng No
 Carak Mön

 Lhôk Kruët
 Babah Nipah
 Lageun
 Lhôk Geulumpang
 Rameuë
 Lhôk Rigaih
 Kruëng Sabé
 Teunom

 Panga
 Woyla
 Bubôn
 Lhôk Bubôn
 Meulabôh
 Seunagan
 Tripa
 Seuneu'am

 Tungkôp
 Beutông
 Pameuë
 Teupah
 Simeulue
 Salang
 Leukon
 Sigulai

Dapeuta Bupati 
Dimeuyup nyoë nakeuh nan napeuta bupati nyang mat kuasa di Acèh Barat mula phôn bak thôn 1945, trôk an jinoe.

Keucamatan 
Dapeuta keucamatan di Acèh Barat 

 Arôngan Lambalék
 Bubon
 Johan Pahlawan
 Kaway XIV
 Meureubo
 Panté Ceureumèn

 Panton Reu
 Samatiga
 Sungai Mas
 Woyla
 Woyla Barat
 Woyla Timur

Nè

Peunawôt luwa 
 Web page Kabupaten Aceh Barat (Bahsa Indônèsia)

Eu Chit 
 Meulabôh
 Kabupatèn Acèh Jaya
 Kabupatèn Nagan Raya

Acèh